**ΠΡΑΚΤΙΚΟ ΕΠΙΛΟΓΗΣ ΤΟΥΡΙΣΤΙΚΟΥ ΠΡΑΚΤΟΡΕΙΟΥ**

**ΘΕΜΑ: “ Διαγωνισμός με ενσφράγιστες προσφορές για την εκπαιδευτική πολυήμερη εκδρομή των μαθητών της Γ Λυκείου στη Ρώμη οδικώς και ακτοπλοϊκώς”**

Σήμερα την 11 Δεκεμβρίου 2014 και ώρα 14.00μ.μ στο γραφείο του Διευθυντή του Γενικού Λυκείου Σκύδρας, συγκεντρώθηκε ύστερα από πρόσκλησή του η Επιτροπή η οποία συστήθηκε με την Πράξη 08/09-12-2014 του Διευθυντή του Γενικού Λυκείου Σκύδρας, με σκοπό την επιλογή τουριστικού πρακτορείου που θα αναλάβει την 6ήμερη εκδρομή που θα πραγματοποιήσουν οι μαθητές της Γ΄ τάξης του Γενικού Λυκείου Σκύδρας στη Ρώμη από 05/03/ 2014 έως 11/03/2014 σύμφωνα με το άρθρο 14παρ.2 της ΥΑ129287/Γ2/10-11-11 (ΦΕΚ τ.Β 2769/02-12-2011).

Τα παρόντα Μέλη της επιτροπής ήταν τα παρακάτω:

1.- Περπερίδης Παύλος Δ/ντής του Γενικού Λυκείου Σκύδρας (Πρόεδρος)

2.- Παπαδόπουλος Κυριάκος ΠΕ11 (Μέλος)

3.- Αποστολίδου Ελένη Καθηγήτρια ΠΕ05 (Μέλος)

4.- Πατούλας Αντώνιος Πρόεδρος Συλλόγου Γονέων και Κηδεμόνων του Γενικού Λυκείου Σκύδρας

5.- Βασιλείου Παύλος Πρόεδρος του Δεκαπενταμελούς συμβουλίου μαθητών του Γενικού Λυκείου Σκύδρας

Ο ως άνω Διευθυντής του Γενικού Λυκείου Σκύδρας ενημέρωσε την επιτροπή για τις ισχύουσες εγκυκλίους που αφορούν στην διαδικασία επιλογής πρακτορείου και κατέθεσε προς αποσφράγιση και μελέτη συνολικά τρεις (03) σφραγισμένες προσφορές και πρωτοκολλημένες στο πρωτόκολλο του Σχολείου από τα κάτωθι πρακτορεία :

1.- Andreadis Tours

2.- Περπερίδης travel

3. K.P HOLIDAYS

Οι παραπάνω προσφορές οι οποίες απεστάλεισαν εμπρόθεσμα στο Γενικό Λύκειο Σκύδρας προς αξιολόγηση από την αρμόδια προς τούτο επιτροπή, καταρτίστηκαν σύμφωνα με την από 794/02-12-2014 πρόσκληση εκδήλωσης ενδιαφέροντος που αφορούσε την κατάθεση προσφοράς για την πολυήμερη εκδρομή. Η πολυήμερη εκδρομή αφορά την πόλη της Ρώμης. Επειδή πρόκειται για εκπαιδευτική εκδρομή στο ημερήσιο πρόγραμμα περιλαμβάνονται και ξεναγήσεις για τις οποίες ζητούνται επιπλέον και ξεναγοί. Το μεταφορικό μέσο που θα χρησιμοποιηθεί είναι το λεωφορείο και επειδή η εκδρομή, ως επί το πλείστον, προβλέπει οδικές μετακινήσεις πολλών χιλιομέτρων ζητείται τα λεωφορεία να είναι ιδιόκτητα και με οδηγό ή οδηγούς του ιδίου τουριστικού γραφείου για τη μεγαλύτερη ασφάλεια των μετακινήσεων. Η κατηγορία των καταλυμάτων να είναι τουλάχιστον 4\*. Επιπρόσθετες απαιτήσεις του Σχολείου αφορούν την ασφαλιστική κάλυψη των μαθητών, την ημιδιατροφή, τα δωμάτια κυρίως τρίκλινα για τους μαθητές και μονόκλινα και δίκλινα για τους καθηγητές και 3 Free για τους μαθητές.

H Επιτροπή εξετάζοντας τις ως άνω απαιτήσεις του σχολείου, όπως αυτές περιλαμβάνονται στην ως άνω πρόσκληση, απεικόνισε αυτές (προσφορές) στον πίνακα που ακολουθεί και αποτελεί αναπόσπαστο τμήμα του πρακτικού αυτού με σχετικά κριτήρια όπως αυτά περιλαμβάνονται στην 794/02-12-2014 πρόσκληση εκδήλωσης ενδιαφέροντος. Αφού μελέτησε διεξοδικά τις τρεις (03) προσφορές των πρακτορείων και έλαβε υπόψη της την ασφάλεια, το συμφέρον των μαθητών του Σχολείου, την οργάνωση της εκδρομής, την πληρότητα του φακέλου προσφοράς και την αξιοπιστία των πρακτορείων.

**Αποφάσισε ομόφωνα**

1. Να αναθέσει την διενέργεια της 7ήμερης εκδρομής των μαθητών της Γ΄ τάξης του Γενικού Λυκείου Σκύδρας στη Ρώμη στο πρακτορείο **ΠΕΡΠΕΡΙΔΗΣ travel** και να προχωρήσει άμεσα στη σύνταξη ιδιωτικού συμφωνητικού στο οποίο θα περιγράφονται όλες οι υποχρεώσεις του συγκεκριμένου πρακτορείου προς το σχολείο και του Σχολείου προς αυτό, διότι η προσφορά του συγκεκριμένου πρακτορείου πληροί όλες τις προϋποθέσεις και παρέχει όλες τις απαιτήσεις της προκήρυξης, είναι η πιο αξιόλογη ποιοτικά και οικονομικά προσφορά, αφού προσφέρει τη χαμηλότερη τιμή (**315 ευρώ**) κατά άτομο από τις υπόλοιπες δύο προσφορές. **Στην τιμή δε συμπεριλαμβάνεται ο δημοτικός φόρος της Ρώμης 6 € το άτομο την βραδιά.**

Η επιλογή του συγκεκριμένου πρακτορείου περιλαμβάνει τα παρακάτω:

1.- Τέσσερις διανυκτερεύσεις (04) στο Ξενοδοχείο **CRISTOFORO COLOMBO** 4**(\*\*\*\*),** σε τρίκλινα δωμάτια για τους μαθητές και μονόκλινα για τους συνοδούς με ημιδιατροφή (Πρωινά και γεύματα) και δύο διανυκτερεύσεις εν πλω σε ΑΒ 4 καμπίνες για τους μαθητές και δίκλινες για τους συνοδούς.

2.- Ιδιόκτητα κλιματιζόμενα πούλμαν (E.U.R.O 4) πρόσφατα ελεγμένα από τις αρμόδιες υπηρεσίες με ζώνες ασφαλείας για τις μετακινήσεις στη διάρκεια της εκδρομής. Μετάβαση οδικώς από το Σχολείο στους προβλεπόμενους προορισμούς καθώς και όλες τις μετακινήσεις που θα απαιτηθούν.

3- Ασφαλιστική κάλυψη κατά τη διάρκεια της εκδρομής από την ασφαλιστική εταιρία AXA Ασφαλιστική (Ασφάλιση επαγγελματικής ευθύνης και πλήρη ιατροφαρμακευτική περίθαλψη).-

4.- Για τους μαθητές θα διατεθούν τρία (3) δωρεάν εισιτήρια.-

6.- Ξεναγοί οι οποίοι θα βρίσκονται στη διάθεση των μαθητών σε όλη τη διάρκεια της εκδρομής

7. Αρχηγό-συνοδό του Γραφείου.

8.- Διάθεση του ειδικού σήματος λειτουργίας από τον ΕΟΤ

Το πρακτικό αυτό μαζί με το ιδιωτικό συμφωνητικό και τη βεβαίωση για την ασφαλή μετακίνηση των μαθητών (που συντάσσεται από το πρακτορείο) θα διαβιβαστούν με τα υπόλοιπα δικαιολογητικά στο τμήμα εκδρομών της ΔΔΕ Έδεσσας για την έγκριση της εκδρομής.

Η απόφαση αυτή να δημοσιευτεί σήμερα 12/12/2014 στην ιστοσελίδα του Γενικού Λυκείου Σκύδρας και της ΔΔΕ Έδεσσας. Δίνεται προθεσμία δύο εργασίμων ημερών για την υποβολή τυχόν ενστάσεων, οι οποίες υποβάλλονται στη διεύθυνση του σχολείου τις εργάσιμες ώρες.

Ακολουθεί η απεικόνιση των προσφορών ως προς το κύριο μέρος τους σε

Πίνακα

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | ΠΡΑΚΤΟΡΕΙΟ | ΞΕΝΟΔΟΧΕΙΟ | ΞΕΝ/ΧΕΙΟ 4 ΑΣΤΕΡΩΝ | ΗΜ/ΦΗ | ΞΕ/ΓΟΣ | ΑΣΦΑΛ | FREE | ΤΙΜΗ |
| 1 | ANDREADIS TOURS | PARK CASSIA/ MARC AURELIO \*\*\*\* | ΝΑΙ | ΝΑΙ | ΝΑΙ | ΝΑΙ | 3 | 347€ |
| ARAN BARCELO\*\*\*\* | 359€ |
| NOVA DOMUS \*\*\*\* | 392€ |
| GRAND FLEMING\*\*\*\* | 387€ |
| 2 | K.P HOLIDAYS | CARDINAL HOTEL ST.PETER\*\*\*\* | ΝΑΙ | ΝΑΙ | ΝΑΙ | ΝΑΙ | 3 | 430€ |
| HOTEL CAPANNELLE \*\*\*\* | 435€ |
| 3 | PERPERIDIS TRAVEL | CRISTOFORO COLOMBO \*\*\*\* | ΝΑΙ | ΝΑΙ | ΝΑΙ | ΝΑΙ | 3 | **315€** |
| HOTEL PARKO TIRENO \*\*\*\* | 344€ |
| HOTEL NOVA DOMUS\*\*\*\* | 352€ |

Για το λόγο αυτό συντάχθηκε αυτό το πρακτικό και υπογράφεται ως ακολούθως:

1.- Περπερίδης Παύλος Δ/ντής του Γενικού Λυκείου Σκύδρας (Πρόεδρος)

2.- Παπαδόπουλος Κυριάκος ΠΕ11 (Μέλος)

3.- Αποστολίδου Ελένη Καθηγήτρια ΠΕ05 (Μέλος)

4.- Πατούλας Αντώνιος Πρόεδρος Συλλόγου Γονέων και Κηδεμόνων του Γενικού Λυκείου Σκύδρας

5.- Βασιλείου Παύλος Πρόεδρος του Δεκαπενταμελούς συμβουλίου μαθητών του Γενικού Λυκείου Σκύδρας